Ngwarati kana mharapara (sable in English) imuka yemusango iri mumhuri yenhoro. Mhuka iyi ine ruvara rwutema (black) nedumbu jena (white). Pachiso chayo ine mutandamhuno mutema nemitsetse mitema inobva kumaziso ichienda kumuromo. Muromo wepasi unenge uri muchena. Ngwarati ine nyanga dzakasvonaka dzakakombama dzichidzokera kumashure. Zvaiwana ngwarati - kureva kuti uya anombozviti ndini ndinogona zvamuwanawo nhasi. Chikwata cheRubgy cheZimbabwe chinodanwa kunzi "Sables" - iriyo ngwarati. VaVenda vanoti phalaphala (n. sable antelope) vachireva mharapara. Setswana vanoti kukurugu, kwalat, kwalata (n. sable antelope) kureva mharapara. Sesotho vanoti kgama kana phalafala (n. sable antelope) vachireva mharapara. VaLozi vanoti kwalata kana likwalata (n. roan or sable antelope) kureva ngwarati.